Аднак прыцішым трохі крытыку, бо ёсць і выразны пазітыў. У якасці дасягнення трэба прызнаць, што ў кнізе даволі грунтоўна закранута тэма антысавецкага інтэлектуальнага супраціву. Ён у горадзе сапраўды існаваў. Па сутнасці, менавіта гэты рух заклаў ідэйны падмурак будучай беларускай незалежнасці. Як напісана ў кнізе, гэтыя людзі — выкладчыкі і пісьменнікі — ратавалі гонар гарадзенскай інтэлігенцыі. Прадухіляючы забыццё, аўтар параграфа, Аляксандр Смалянчук, у сваю чаргу ратуе іх гонар, заадно з гонарам сучаснай інтэлігенцыі.